**Есептілікті ұсыну қағидаларын, мерзімдерін және**

**нысандарын, сондай-ақ байланысты гранттарды пайдалану барысы   
мен нәтижелері туралы ұсынылатын ақпаратқа қойылатын талаптарды, сондай-ақ байланысты гранттардың пайдалануын бағалау қағидаларын бекіту туралы**

Қазақстан Республикасы Бюджет кодексінің 167 бабының 2 және   
3- тармақтарына сәйкес **БҰЙЫРАМЫЗ**:

1. Бекіту:

1) Осы бұйрыққа 1-қосымшаға сәйкес Есептілікті ұсыну қағидалары, мерзімдері мен нысандары, сондай-ақ байланысты гранттарды пайдалану барысы мен нәтижелері туралы ұсынылатын ақпаратқа қойылатын талаптар;

2) Осы бұйрыққа 2-қосымшаға сәйкес байланысты гранттардың пайдаланылуын бағалау қағидалары.

2. Қазақстан Республикасы Экономика және бюджеттік жоспарлау министрінің 2009 жылғы 6 тамыздағы № 166 және Қазақстан Республикасы Қаржы министрінің 2009 жылғы 25 тамыздағы № 351 бірлескен бұйрығының «Есептілікті ұсыну тәртібі мен мерзімдерін және нысанын айқындау қағидаларын, сондай-ақ Байланысты гранттарды пайдалану барысы мен нәтижелері туралы ұсынылатын ақпаратқа қойылатын талаптарды бекіту туралы» күші жойылды деп танылсын.

3. Халықаралық экономикалық ынтымақтастық департаментіне заңнамада белгіленген тәртіппен осы бірлескен бұйрықтың Қазақстан Республикасы Әділет министрлігінде мемлекеттік тіркелуін және ол ресми жарияланғаннан кейін оны Қазақстан Республикасы Ұлттық экономика министрлігінің   
интернет-ресурсында орналастыруды қамтамасыз етсін.

4. Осы бірлескен бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне және жетекшілік ететін Қазақстан Республикасының Қаржы вице-министріне жүктелсін.

5. Осы бірлескен бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі және 2025 жылғы 1 қаңтардан бастап туындаған құқықтық қатынастарға қолданылады.

|  |  |
| --- | --- |
| **Лауазымы** | **Т А Ә** |

|  |  |
| --- | --- |
| **Лауазымы** | **Т А Ә** |

Қазақстан Республикасының

Ұлттық статистика бюросымен

«КЕЛІСІЛГЕН»